
Ministru kabineta rīkojums Nr. 1175
Rīgā 2024. gada 17. decembrī (prot. Nr. 53 125. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu 1 303 612 euro apmērā,  lai segtu izdevumus, kas radušies saistībā ar Covid-19 infekcijas uzliesmojumu un tā seku novēršanu, tai skaitā:
· 1.1. 1 241 292 euro apmērā par Covid-19 vakcīnu iegādi, uzglabāšanu un loģistiku;
· 1.2. 62 320 euro apmērā par Covid-19 vakcīnu ievadi no 2024. gada jūlija līdz 2024. gada oktobrim.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

